OzLabs/hebrew-wiki-articles huggingface dataset:
דידריק סולי טאנגן

דידריק סולי טאנגן (בנורווגית: Didrik Solli-Tangen; נולד ב-11 ביוני 1987) הוא זמר נורווגי.

==ביוגרפיה==
סולי טאנגן נולד בטלמרק ובגיל צעיר החל להתעניין במוזיקה.

בגיל חמש עשרה הצטרף ללהקה כמנגן בתופים ולאחר מכן כסולן.

הוא למד בבית ספר לאמנויות הבמה באוסלו.

ב-2009 נכתב עבורו השיר "My Heart Is Yours" איתו התמודד ב"מלודי גרנד פרי", בתחרות הוא זכה במקום הראשון ונבחר לייצג את נורווגיה באירוויזיון 2010 בו נורווגיה היא המדינה המארחת.

באירוויזיון סיים במקום ה-20 עם 35 נקודות.

בספטמבר 2010 יצא הסינגל השני שלו "Best Kept Secret" ובנובמבר אותה שנה יצא אלבומו "Guilty Pleasures".

ב-2012 השתתף בפרק של תוכנית המציאות "71° nord".

==קישורים חיצוניים==

* 

* 

==הערות שוליים==

קטגוריה:זמרים נורווגים
קטגוריה:משתתפי אירוויזיון 2010
קטגוריה:נציגי נורווגיה באירוויזיון
קטגוריה:נורווגים שנולדו ב-1987
Half of My Heart

"Half of My Heart" (בעברית: "חֲצִי מֵהַלֵּב שֶׁלִּי") הוא סינגל שהוקלט על ידי הזמר-יוצר האמריקאי ג'ון מאייר, ביחד עם הזמרת-יוצרת האמריקאית טיילור סוויפט, מתוך האלבום, Battle Studies. השיר יצא לאור ב-21 ביוני 2010, על ידי חברות התקליטים קולומביה רקורדס וביג משין רקורדס, כסינגל השלישי מתוך האלבום.

השיר הגיע למקום ה-25 במצעד הבילבורד הוט 100, וה-71 במצעד המוזיקה האוסטרלי.

== רקע וכתיבה ==
השיר נכתב על ידי ג'ון מאייר לבדו והופק על ידו ועל ידי סטיב ג'ורדן. השיר הוא שיר בסגנון הרוק קל והפופ רוק. בנוסף לכך, עלה השיר לרשת הזרמת המדיה ספוטיפיי בסמוך לצאתו, והיה זמין להורדה דיגיטלית. כמו כן, שיר זה הוא שיתוף הפעולה הראשון בין מאייר לסוויפט.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-95 מיליון השמעות.<ref></ref>

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של ג'ון מאייר ב-1 ביוני 2010. לאורכו של הקליפ, ניתן לראות את מאייר מנגן בגיטרה. בין היתר, לא מופיעה סוויפט בקליפ, אך ניתן לשמוע בו את קולה וזאת בנוסף לכך שחלקו צולם בצבעים קודרים וכהים על גבול השחור-לבן, במטרה להעצים את מילותיו.

נכון לינואר 2021, מונה הצפיות של הקליפ עומד על למעלה מ-35 מיליון צפיות.

== ביקורת ==
ברולינג סטון הוא דורג במקום ה-214 ברשימת "כל 229 השירים של טיילור סוויפט, לפי דירוג".<ref name=":0"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 229 השירים של טיילור סוויפט, לפי דירוג
|214
|<ref name=":0" />
|-
|Paste
|158 השירים הטובים ביותר של טיילור סוויפט, לפי דירוג
|105
|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000<small></small>
|-
!ארצות הברית (RIAA)
|פלטינה
|1,000,000<small></small>
|-
!דנמרק (IFPI Danmark)<ref></ref>
|זהב
|45,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2010
קטגוריה:שירי ג'ון מאייר
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ון מאייר
קטגוריה:בלדות רוק
קטגוריה:סינגלים בהוצאת ביג משין רקורדס
קטגוריה:סינגלים בהוצאת קולומביה רקורדס
Babe

"Babe" (בעברית "מֹתֶק") הוא סינגל שהוקלט על ידי צמד הקאנטרי האמריקאי שוגרלנד, ביחד עם הזמרת-יוצרת האמריקאית טיילור סוויפט, מתוך האלבום, Bigger. השיר יצא לאור ב-20 באפריל 2018, על ידי חברת התקליטים ביג משין רקורדס, כסינגל השני מתוך האלבום.

השיר הגיע למקום השמיני במצעד שירי הקאנטרי, וה-72 במצעד הבילבורד הוט 100.

== רקע וכתיבה ==
השיר נכתב על ידי טיילור סוויפט ופטריק מונהאן והופק על ידי כריסטיאן בוש, ג'ניפר נטלס וג'וליאן ריימונד. השיר הוא שיר בסגנון הקאנטרי המשלב בתוכו גם את סגנון הפופ. כמו כן, עלה השיר לרשת הזרמת המדיה ספוטיפיי בסמוך לצאתו, תוך שהיה זמין להורדה דיגיטלית.

במקור, נכתב השיר לאלבומה הרביעי של סוויפט, Red.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של שוגרלנד ב-9 ביוני 2018. הקליפ בוים על ידי אנתוני מנדלר. הרעיון המרכזי של הקליפ הוא בגידה. בקליפ ניתן לראות זוג אוהבים שלבסוף נפרד בעקבות בגידה מצדו של הגבר. על הבגידה מגלה האישה בסופו, תוך שהיא עוזבת אותו.

נכון לינואר 2020, מונה הצפיות של הקליפ עומד על כ-30 מיליון צפיות.

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-72 ברשימת "כל 206 השירים של טיילור סוויפט, לפי דירוג".<ref name=":0"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|73
|<ref name=":0" />
|-
|Paste
|158 השירים הטובים ביותר של טיילור סוויפט, לפי דירוג
|108
|<ref></ref>
|}

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
| rowspan="2" |20 באפריל 2018
|הורדה דיגיטלית
|ביג משין
|style="text-align:center;"|
|-
!ארצות הברית
|רדיו קאנטרי
| rowspan="2" |ביג משין • יוניברסל
|style="text-align:center;"|
|-
!אוסטרליה
|25 באפריל 2018
|רדיו להיטים עכשוויים
|style="text-align:center;"|
|}

== ==

 (בעברית: מותק (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Babe" משנת 2018, היא הרצועה העשרים וארבע מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר ביחד עם פטריק מונהאן. "" כולל את אותן המילים, ההפקה והמכשור של "Babe" המקורי.<ref></ref> השיר הוקלט במקור בשנת 2018 על ידי צמד מוזיקת הקאנטרי האמריקאי שוגרלנד.<ref></ref>

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:וידאו קליפים שבוימו על ידי אנתוני מנדלר
קטגוריה:שירים על בגידה: זוגיות
קטגוריה:בלדות קאנטרי
קטגוריה:שירי מוזיקת קאנטרי אמריקאיים
קטגוריה:סינגלים בהוצאת ביג משין רקורדס
Welcome to New York

Welcome to New York (בעברית: ברוכים הבאים לניו יורק) הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-20 באוקטובר 2014, על ידי חברת התקליטים ביג משין רקורדס, כסינגל השיווקי השני מתוך האלבום.

אף על פי שלא יצא כסינגל, הצליח השיר להגיע למקום ה-48 במצעד הבילבורד הוט 100.

== רקע וכתיבה ==
השיר נכתב על ידי טיילור סוויפט וראיין טדר והופק על ידי סוויפט, טדר ונואל זנקנלה. השיר הוא שיר בסגנון הסינת'פופ. סרטון המילים של השיר אשר הועלה ליוטיוב ב-11 בספטמבר 2015, הצליח לצבור 2.5 מיליון צפיות. במצעדי הבילבורד זכה השיר להצלחה, כאשר דורג במקום ה-19 במצעד קנדה הוט 100.<ref></ref>

בארצות הברית, זכה השיר למעמד הפלטינה על סך מכירות של כמיליון עותקים.

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-93 ברשימת "כל 206 השירים של טיילור סוויפט, לפי דירוג".<ref name=":0"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|49
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|93
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|144
|<ref></ref>
|-
|NME
|השירים הטובים ביותר של טיילור סוויפט, לפי דירוג
|63
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|113
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|134
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Welcome to New York" בוצע באצטדיון ג'איינטס במזרח רתרפורד, ניו ג'רזי, ב-28 במאי 2023 יחד עם השיר "Clean".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|1,000,000<small></small>
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|20 באוקטובר 2014
|הורדה דיגיטלית
|ביג משין
|style="text-align:center;"|
|}

== Welcome To New York (Taylor's Version) ==
=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי ראיין טדר
קטגוריה:שירים שהופקו על ידי טיילור סוויפט
קטגוריה:שירים שהופקו על ידי ראיין טדר
קטגוריה:שירי להט"ב
קטגוריה:שירים על ניו יורק
קטגוריה:שירי סינת'-פופ אמריקאיים
22 (שיר של שרה מקטרנן)

22 הוא שיר באנגלית שנכתב והולחן על ידי יאניק דווי, מישה סונדיקר, רואל ראטס ובוצע על ידי שרה מקטרנן. השיר ייצג את אירלנד באירוויזיון 2019 בתל אביב, ישראל, לאחר שנבחר בוועדה הפנימית הלאומית האירית. זהות השיר והזמרת אשר ייצגו את אירלנד באירוויזיון 2019 נחשפו ב-8 במרץ 2019.

==קישורים חיצוניים==

== הערות שוליים ==

קטגוריה:שירי אירוויזיון 2019
קטגוריה:מוזיקה אירית
קטגוריה:שירי אירלנד באירוויזיון
קטגוריה:שירים על זמן
קרלוס לוז

קרלוס קוימברה דה לוז (בפורטוגזית: Carlos Coimbra da Luz; 4 באוגוסט 1894 - 9 בפברואר 1961) היה מדינאי ברזילאי, ששימש כיושב ראש בית הנבחרים של ברזיל בשנת 1955 ושר המשפטים והפנים של ברזיל בשנת 1946. הוא כיהן בתור נשיא ברזיל בפועל למשך שלושה ימים בין ירידתו של קפה פיליו מהתפקיד עקב בעיות רפואיות להחלפתו בידי ממלא המקום נראו דה אוליביירה.

==ביוגרפיה==
קרלוס לוז נולד בעיר טרס קוראסואס, מדינת מינאס ז'ראיס, הרפובליקה הברזילאית הראשונה, בשנת 1894. משפחתו הייתה בעלת היסטוריה של מעורבות בפוליטיקה הלאומית; סבו מצד אמו היה המדינאי סזאריו דה עסיס קוימברה מתקופת האימפריה הברזילאית ונוסף על כך היה גם אחיינו של הסנאטור חואקים דה לוז מצד אביו. לאחר סיום לימודיו התיכוניים החל ללמוד בפקולטה למשפטים של האוניברסיטה הפדרלית במינאס ז'ראיס. הוא סיים את לימודי המשפטים בהצלחה בשנת 1915.

לאחר סיום לימודיו החל לשמש בתור עובד מדינה. הוא היה חבר במועצה המנהלית של הכלכלה הפדרלית בריו דה ז'ניירו (דאז שימשה בתור בירת המדינה קודם להקמת ברזיליה), ומנהל תיק המשכנתאות של המועצה המנהלית בין השנים 1937–1938. לוז הפך לסגן נשיא ומאוחר יותר לנשיא בנק החסכונות הפדרלי מטעם ממשלת ברזיל בשנים 1939–1945 עת שלטונו הדיקטטורי של ז'טוליו ורגאס (ראו "המדינה החדשה"). קרלוס לוז היה אחד מהמייסדים וחבר ההנהלה של המפלגה הסוציאל-דמוקרטית של מינאס גאריס (PSD), הוא נבחר לסגן יושב ראש המפלגה בשנת 1945, אך הוא לא נכנס לתפקיד, מכיוון שהוא מונה לשר המשפטים והפנים זמן קצר לאחר מכן בידי הנשיא הנבחר גספאר דוטרה. לוז כיהן בתפקיד במשך כשמונה חודשים. כשהוחלף במשרד, הוא חזר לתפקידו הקודם בתור סגן יושב ראש המפלגה. לפני שהתקבל מחדש לתפקיד, נבחר בשנית בידי חברי הקונגרס הלאומי של ברזיל מטעם המפלגה.

ב-1947 הוא נבחר לבית הנבחרים של ברזיל ובפברואר 1955 מונה ליושב ראש בית הנבחרים, תפקיד אותו מילא במשך כתשעה חודשים. בנובמבר 1955, בעקבות נבצרותו הרפואית של הנשיא קפה פיליו והיעדרו של סגן נשיא (כיוון שפיליו מונה לנשיאות מתפקיד סגן הנשיא לאחר שקודמו בנשיאות, ז'טוליו ורגאס, התאבד בעת מילוי תפקידו), הוא מונה לממלא מקום הנשיא. על פי חוקת 1946, יושב ראש בית הנבחרים יממש את נשיאות הרפובליקה בהיעדר נושא המשרה וסגנו. כך, כנשיא הלשכה, קרלוס לוז קיבל על עצמו זמנית את נשיאות הרפובליקה ב-8 בנובמבר 1955, כמחליפו החוקתי של קפה פיליו. ב-11 בנובמבר 1955, כתוצאה מהתנועה הפוליטית-צבאית שהונהגה על ידי הגנרל לוט, שר המלחמה, הודח קרלוס לוז, בנימוק שהוא קשור לכת צבאית שמטרתה הייתה למנוע את כניסתו של הנשיא הנבחר, ז'וסלינו קוביצ'ק, לתפקיד<ref></ref>.

לוז הודח והוחלף בנשיאות על ידי נראו דה אוליביירה ששימש קודם לפני כן כנשיא הסנאט, הבית העליון של הקונגרס הלאומי של ברזיל. אוליברייה כיהן בתפקיד ממלא מקום הנשיא במשך שלושה חודשים עד להשבעתו של הנשיא הנבחר ז'וסלינו קוביצ'ק בתחילת שנת 1956. בחייו האישיים לוז התחתן פעמיים, בפעם השנייה לאחר מותה של אשתו הראשונה. נולדו לו שני ילדים. לוז נותר מעורב בפוליטיקה הברזילאית עד לפטירתו בשנת 1961 אך היה חסר סמכות פוליטית נרחבת ונדחק לצדי הפוליטיקה הפדרלית.

==קישורים חיצוניים==

* 

== הערות שוליים ==

קטגוריה:בנקאים
קטגוריה:שרי המשפטים של ברזיל
קטגוריה:נשיאי ברזיל
קטגוריה:שרי פנים
קטגוריה:חברי הקונגרס הלאומי של ברזיל
קטגוריה:ברזילאים שנולדו ב-1894
קטגוריה:נפטרים ב-1961
ברבי ורוק בדרך חזרה

ברבי ורוק בדרך חזרה (באנגלית: Barbie and the Sensations: Rockin' Back to Earth) הוא סרט הנפשה אמריקאי לילדים מסוגת הרפתקאות, מדע בדיוני ומוזיקה המבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל", ומשמש כסרט המשך לסרט "ברבי ורוק מעולם אחר". הסרט הופק על ידי חברות "DIC Entertainment" , "Saban Entertainment" ו"מאטל", בוים על ידי ברנרד דיריס ונכתב על ידי ביל דובאי, מרתה מורן ורות הנדלר. 

הסרט הוקרן לראשונה בארצות הברית ב-27 בספטמבר 1987 כמו "מיני-סדרה" עם סרטו הראשון "ברבי ורוק מעולם אחר". בישראל הסרט הופץ לראשונה בשנת 1991 בדיבוב לעברית ב-VHS על ידי "חברים מצוירים", גם יחד עם סרטו הראשון "ברבי ורוק מעולם אחר". אורך הסרט הוא כ-30 דקות, ושפת המקור שלו היא אנגלית (הסרט דובב לשפות נוספות, ביניהן: עברית ופורטוגזית).

== תקציר העלילה ==
לאחר המופע של ברבי ולהקתה בחלל החיצון, ברבי ולהקתה נוסעים בחזרה לכדור הארץ. במהלך הנסיעה לכדור הארץ, מעבורת החלל של הלהקה חזרה בזמן לשנת 1959. כשהם נחתו, הם פגשו את ד"ר מרישו ואת בתו קים. בזמן שד"ר מרישו חיפש דרך להחזיר אותם לזמן שלהם, ברבי ולהקתה עשו סיור ברחבי העיר יחד עם קים. לאחר שהופיעו בכמה מקומות באזור, ד"ר מרישו החזיר את ברבי ולהקתה חזרה לזמנם. כשהם חזרו לזמן המקורי שלהם, ברבי ולהקתה עשו הופעה גדולה בניו יורק, שם ברבי התאחדה עם קים הבוגרת, ופגשה את ביתה, מילי.

== הדמויות והמדבבים ==
	
=== במקור ===
* שרון לואיס - ברבי
* מיכאל בניאר - קן
* גרי צ'אלק
* דוק האריס
* לין ג'ונסון
* ויקטוריה לנגטון
* דבי ליק
* קאתי מיד
* דאג פארקר
* ג'ון פייני
* ניקי שארפ
* וינה סוד
* ג'ון סטוקר
* מירנדה כריסטין
* בנדיקט קמפבל
* ליסה אן בלי
* אלכסנדרה קרטר

=== בעברית ===
* קובי מידן - קן / דמויות שונות
* שמעון כהן - דמויות שונות

== השירים ==
* "Rockin Back"
* "Dressin Up"
* "Do You Want to Dance" (קאבר לשיר של בובי פרימן)
* "Here Comes My Baby" (קאבר לשיר של קט סטיבנס)
* "Blue Jean Boy"
* "Everybody Rocks"
* שיר סיום: "Barbie and the Rockers Theme Instrumental"

== ראו גם ==
* ברבי
* ברבי ורוק מעולם אחר

== קישורים חיצוניים ==

* 

קטגוריה:סרטי 1987
קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטים מוזיקליים אמריקאיים
קטגוריה:סרטים באנגלית
קטגוריה:סרטי ברבי
קטגוריה:סרטי ילדים
קטגוריה:סרטי הנפשה מוזיקליים
קטגוריה:סרטי המשך אמריקאיים
קטגוריה:ספיישלים טלוויזיוניים אמריקאים
קטגוריה:סרטים המבוססים על בובות אופנה
קטגוריה:סבן אנטרטיינמנט: סרטים
פיטר פן (סרט, 1988)

פיטר פן (באנגלית: Peter Pan) הוא סרט פנטזיה והרפתקאות מונפש אוסטרלי לילדים משנת 1988, המבוסס על המחזה "פיטר וונדי" שהוצג לראשונה בשנת 1904 ונכתב על ידי ג'יימס מתיו ברי. הסרט הופק על ידי רוז פיליפס ונכתב על ידי פול לידון, כאשר הפקת הסרט נעשתה באולפני ההנפשה ברבנק. 

הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1988 בדיבוב אנגלי. בישראל הסרט הופץ לראשונה בדיבוב לעברית בשנת 1990, ובפעם נוספת בדיבוב שונה בשנת 1997. אורך הסרט הוא כ-50 דקות, ושפת המקור שלו היא אנגלית (הסרט דובב לשפות נוספות, ביניהן עברית ופולנית). 

זכויות היוצרים של הסרט כיום נמצאות בבעלות Pulse Distribution and Entertainment, ומנוהלות על ידי חברת NuTech Digital. 

== תקציר העלילה ==
הסרט מספר על פיטר פן, הילד הנצחי, אשר לוקח את ילדי משפחת דארלינג לארץ לעולם לא, שם הם עוברים הרפתקאות קסומות לפי הסיפור המקורי - "פיטר וונדי".

== דמויות ומדבבים ==
=== מדבבים מקוריים ===
* פיליפ הינטון - פיטר פן
* קית סקוט - קפטן הוק
* דניאל פלויד - ג'ון, מייקל
* קורי ברטון - סמי
* קרול אדמס - וונדי
* אוליביה מרטין - לילה נמרה
* ג'יי רוזנברג - אבא של וונדי
* בן ברנאן - קולות נוספים
* מיכאל אנתוני - קוונטון

=== מדבבים בעברית ===
==== מדבבים בעברית בשנת 1990 ====
דיבוב זה בוים על ידי ניקו בר, והופק על ידי שרון מלמד.
* ניקו בר - פיטר פן / ג'ון / מיכאל / צ'יף / אבא של וונדי / ג'ון ומיכאל / קפטן הוק / סמי
* שרון מלמד - וונדי / לילי נמרה / אמא של וונדי / ג'ון ומיכאל

==== מדבבים בעברית בשנת 1997 ====
דיבוב זה בוים על ידי יסמין גמליאל, והופק על ידי עוזי פוקס, סאלי אמיגה וענבר שטגר עזרא.
* דורון בן-עמי - פיטר פן
* יסמין גמליאל - וונדי / לילי נמרה / אמא של וונדי / ג'ון ומייקל
* אורלי קטן - ג'ון
* עידן מורים - מייקל
* סתיו בסן - ילדים אבודים
* ניצן בסן - ילדים אבודים
* עמי מנדלמן - צ'יף / אבא של וונדי / ג'ון ומייקל
* מיכה אוזין סליאן - קפטן הוק
* גיורא קנת - סמי

== ראו גם ==
* פיטר וונדי
* ג'יימס מתיו ברי

== קישורים חיצוניים ==

* [https://www.ishim.co.il/m.php?s=%D7%A4%D7%99%D7%98%D7%A8+%D7%A4%D7%9F%231990 "פיטר פן (1990)"], במיזם "אישים" לתיעוד היצירה הישראלית
* [https://www.ishim.co.il/m.php?s=%D7%A4%D7%99%D7%98%D7%A8+%D7%A4%D7%9F%231997 "פיטר פן (1997)"], במיזם "אישים" לתיעוד היצירה הישראלית

קטגוריה:סרטי ילדים
קטגוריה:סרטי פיטר פן
קטגוריה:סרטים באנגלית
קטגוריה:סרטי הנפשה אוסטרליים
קטגוריה:סרטי פנטזיה
קטגוריה:סרטי הרפתקאות
קטגוריה:סרטי 1988
מיכניה מוטוק

מיכניה מוטוק (ברומנית: Mihnea Ioan Motoc; נולד ב-11 בנובמבר 1966 בבוקרשט) הוא דיפלומט רומני שכיהן כשר ההגנה של רומניה.

==ביוגרפיה==
מיכניה מוטוק נולד בבוקרשט, בשנים 1984–1989 הוא למד באוניברסיטת בוקרשט. בנוסף לכך הוא השתלם בחוק בינלאומי באוניברסיטת ניס ובאוניברסיטת ג'ורג' וושינגטון.

בתחילת שנות ה-90 של המאה ה-20 הוא הצטרף למשרד החוץ הרומני. לאחר מספר תפקידים מיכניה מוטוק נשלח לארגון האומות המאוחדות והחל משנת 2003 היה נציג רומניה בארגון. בשנת 2008 הוא הוחלף על ידי סימונה מיקולסקו ונשלח לבריסל כנציג רומניה באיחוד האירופי. בשנת 2015 הוא התמנה למספר חודשים לשגריר בלונדון. כבר בנובמבר 2015 הוא הוחזר לרומניה והתמנה לשר ההגנה בממשלתו של דאצ'יאן צ'ולוש. ממשלה זו פוזרה בתחילת 2017.

בשנת 2017 מיכניה מוטוק קיבל משרה בכירה באיחוד האירופי והוא מכהן כסגן מנהל מרכז לאסטרטגיה פוליטית.

מיכניה מוטוק נשוי ליוליה מוטוק, שופטת בבית הדין האירופי לזכויות אדם.

==קישורים חיצוניים==

* [https://ec.europa.eu/epsc/team/mihnea-motoc_en קורות חיים]

קטגוריה:דיפלומטים רומנים
קטגוריה:שגרירי רומניה באו"ם
קטגוריה:שרי ההגנה של רומניה
קטגוריה:שגרירים בממלכה המאוחדת
קטגוריה:שגרירים באיחוד האירופי
קטגוריה:שגרירים בהולנד
קטגוריה:רומנים שנולדו ב-1966
בצר (עיר)

העיר המקראית בצר בתחומי [[נחלת שבט ראובן במפת ערי המקלט]]
בֶּצֶר, היא עיר מקראית, אחת מערי הלויים. שמה מוזכר שלוש פעמים בתנ"ך ובשלושתן מופיעה כבֶּצֶר בַּמִּדְבָּר.

== היסטוריה ==
לשבט לוי לא ניתנה נחלה. בצר היא אחת מארבעים ושמונה ערים בארץ ישראל שעם ישראל נצטווה בתורה להעניק ללויים ולכהנים. ב, מסופר שישראל הקדישו שישה ערי מקלט: את קֶדֶש בהרי נפתלי, את שְׁכֶם בהר אפרים, ואת קִרְיַת אַרְבַּע (חברון) בנחלת שבט יהודה, בנוסף לבצר בתחומי נחלת שבט ראובן את רָאמוֹת, וגּוֹלָן, שבעבר הירדן המזרחי.
חז"ל מבארים כי "שלוש ערים הפריש יהושע בארץ כנען והיו מכוונות כנגד שלוש שבעבר הירדן כשתי שורות שבכרם, חברון ביהודה כנגד בצר במדבר, שכם בהר אפרים כנגד רמות בגלעד, קדש בגליל כנגד גולן בבשן".

== אזכורים ==
המשנה מבארת כי בצר שכנה במישור מידבא. יש המשערים כי בצר היא 'אום אל-עמד' שנמצאת מזרחית למידבא. בצר מוזכרת במצבת מישע . מנגד יש הסוברים כי היא העיר בצרה ששמה מוזכר ב השוכנת אף היא צפונית למידבא.

== בתרבות ==
מבצע בצר, במלחמת העצמאות נערך בתל אביב נקרא על שם העיר המקראית בצר ששימשה כעיר מקלט. מטרת המבצע הייתה תפיסתם של משתמטים ועריקים משירות צבאי וגיוסם המיידי לצה"ל. המבצע לא הצדיק את התקוות שתלו בו.

==הערות שוליים==

קטגוריה:נחלת שבט ראובן
קטגוריה:ערי מקלט
קטגוריה:יישובי המקרא
קטגוריה:ערי לויים
קטגוריה:אתרים בספר יהושע
פוריות הקרקע

פוריות הקרקע הוא מונח המתייחס ליכולת של האדמה לספק סביבת גידול לצמחים, ולהניב תשואה מתמשכת ובאיכות גבוהה באופן עקבי לצורכי חקלאות.

קרקע פורייה כוללת את המאפיינים הבאים:
* היכולת של הקרקע לספק חומרי הזנה חיוניים ומים בכמויות נאותות.
* היעדר חומרים רעילים אשר עלולים לעכב את צמיחת הצמח.

המאפיינים הבאים תורמים לפוריות הקרקע ברוב המקרים:

* הקרקע מספיק עמוקה בשביל השורשים של הצמחים ועל מנת שתהיה הצטברות של מים.
* רמת החומציות של הקרקע היא בטווח של 5.5 עד 7.0.
* ריכוזים נאותים של חומרי הזנה חיוניים.
* הימצאות של מגוון מיקרואורגניזמים המסייעים לצמיחת צמחים.

בקרקעות המשמשות לחקלאות בדרך כלל נדרשים החקלאים לבצע פעולות שונות על מנת לשמור על פוריות הקרקע.

== ראו גם ==
* דשן
* זיהום קרקע

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:חקלאות
קטגוריה:חקלאות בת קיימא
Foton Toano

Foton Toano היא מכונית מסחרית מתוצרת יצרנית הרכב הסינית Foton Motor , חברת בת של BAIC Group (שם רשמי: (Beijing Automotive Industry Holding Co., Ltd", בסינית: "北京汽车工业控股有限责任公司") אשר מיוצרת משנת 2015 ועד היום.

==תצורות==

* מסחרית.
* מיניבוס.

=="Foton Toano"==

* מנוע קדמי.
* מנועי טורבו דיזל.
* 2 סוגי בסיס גלגלים: ארוך (3,750 מילימטרים, קצר (2,933 מילימטרים).
* מספר תצורות ישיבה: 6 נוסעים, 10 נוסעים, 11 נוסעים, 15 נוסעים.
* דגם מיניבוס: 2 דלתות (מושבים קדמיים) + דלת צד + דלת אחורית כפולה.
* אחריות 5 שנים / 150,000 ק"מ.

==תמונות==
<gallery mode="packed" heights="120">
קובץ:Foton Toano Front view.JPG | דגם "Foton Toano" 
קובץ:Foton Toano SWB 2 China 2016-04-04.jpg | דגם "Foton Toano", בסיס גלגלים קצר 
קובץ:Foton Toano SWB 2 China 2016-04-09.jpg | דגם "Foton Toano" 
קובץ:Foton Toano rear China.jpg | דגם "Foton Toano", בסיס גלגלים ארוך 
קובץ:2018 Foton Toano E (图雅诺) long wheelbase front 8.7.18.jpg | דגם "Foton Toano", בסיס גלגלים ארוך 
קובץ:Foton Toano 2017 MIAS display.jpg | דגם "Foton Toano", שנת 2017 
קובץ:Foton Toano SWB China 2016-04-09.jpg | דגם "Foton Toano" - מסחרית
</gallery>

==ראו גם==
* Foton Tunland
* Foton MP-X
* Foton Midi
* Foton Xiangling V
* Foton Saga

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-2015
קטגוריה:מכוניות מסחריות
קטגוריה:מיניבוסים
קטגוריה:כלי רכב המיוצרים בסין
Toano
ביצת כבול

ביצת כבול בצפון [[גרמניה.]]
ביצת כבול ב[[לטביה.]]
ביצת כבול (באנגלית: Bog) היא ביצה בה ישנה הצטברות של כבול, חומר דחוס ורקוב חלקית של צמחים ותאית המצוי בטבע היכן שרוכזה אדמת סחף או ביצות. החום והלחץ שבהם היה נתון החומר לא היו גבוהים מספיק ליצירת פחם, והחומרים האורגניים שבו לא התפרקו עד תום בשל מחסור בחמצן. זהו אחד מארבעת הסוגים העיקריים של ביצות. מי הביצה בדרך כלל חומציים, אם כי קיים גם סוג של ביצת כבול שמימיה בסיסיים הקרוי באנגלית Fen .

ביצות כבול מכוסות לעיתים קרובות בשיחי אברשיים.

ביצות כבול נוצרות במקומות בהם המים על פני הקרקע חומציים ומכילים כמות נמוכה של חומרים מזינים.

בביצות הכבול יש בדרך כלל מגוון בעלי חיים, פטריות וצמחים ייחודיים, והם בעלי חשיבות רבה למגוון הביולוגי.

ביצות כבול נמצאות בדרך כלל באזורים בעולם בהם יש אקלים קרים, ממוזגים, ובעיקר בחצי הכדור הצפוני. ביצות הכבול הגדולות ביותר בעולם נמצאות באזורי השפלה המערביים של סיביר שברוסיה, והם משתרעים על מעל ל-600,000 קמ"ר. ביצות כבול נפוצות למדי גם בצפון אירופה. ישנם אזורים נרחבים במיוחד של ביצות כבול בקנדה, סקוטלנד ופינלנד.

==קישורים חיצוניים==

* 

קטגוריה:ביצות
מאהאווירה

מאהאווירה (Mahavira) נחשב על פי דת הג'ייניזם לאחרון בשושלת של 24 "מפלסי דרך" (הטירתנקרה) שהעבירו את מאמיניהם על פני נהר גלגול הנשמות, וזכו להגיע למוקשה (שחרור). בראייה היסטורית מאהאווירה נחשב למייסד של דת הג'ייניזם.

== ביוגרפיה ==
מאהאווירה נולד כנסיך בשנת 599 לפנה"ס בקונדאפורה שבהודו בשם "ורדהמנה ג'נטיפוטה". מאהאווירה נולד לקאסטה של לוחמים ומנהיגים. אביו, סידהרתא, היה בן לקאסטת הלוחמים ומלך בהודו העתיקה. אימו, טרישלה, השתייכה גם היא למשפחת אצולה. הוא נחשב בן דורו של גאוטמה הבודהה, אם כי מבוגר ממנו.

לפי המסורת מאהאווירה גדל לעושר ושפע. כאשר מאהאווירה היה בסביבות גיל 30, כשנתיים לאחר מות הוריו, החליט לנטוש אורח החיים הנוח ולהפוך לנזיר נווד בתקווה להשיג הארה רוחנית ולמצוא פתרון לכאב, לצער ולסבל בעולם. במשך שתים-עשרה וחצי השנים הבאות בחייו מאהאווירה עסק במדיטציה, נמנע במיוחד מלפגוע ביצורים חיים אחרים, כולל בעלי חיים, ציפורים וצמחים. לפי המסורת הוא צם במשך תקופות ארוכות במיוחד. בסופו של התהליך הייתה למאהאווירה הארה רוחנית.

את שלושים השנים הבאות של חייו הקדיש מאהאווירה לנסוע ברחבי הודו ולהטיף את התובנות שצבר (הדוקטרינה של דת הג'ייניזם). מאהאווירה כונה בשם ג'יינה (כובש רוחני) כי ידע לכבוש את ייצרו.

מאהאווירה נפטר בשנת 527 לפנה"ס בפאוואפורי בגיל 72. כיום ג'ייניסטים מציינים את יום מותו בחג הדיוואלי.

תלמידיו של מאהאווירה הקימו קהילה דתית, אולם פריצתה של הדת החדשה חלה רק כאשר מייסד שושלת מאוריה, הקיסר צ'נדרגופטה מאוריה (340 לפנה"ס-297 לפנה"ס) קיבל על עצמו את הג'ייניזם.

==קישורים חיצוניים==

* 
* 

קטגוריה:הודו: דת ופילוסופיה
ויאסה

ויאסה (Vyasa) הוא דמות מרכזית ברוב המסורות ההינדיות. ויאסה נחשב למחבר של האפוס ההודי הנודע "מהאבהארטה" אשר היא אחת משתי היצירות האפיות הידועות והחשובות ביותר בתרבות הודו העתיקה.

על פי הבְּהָאגַוַטה פּוּרָאנַה ויאסה הוא ההתגלמות ה-17 של וישנו.

על פי המסורת, ויאסה היה בנו הבלתי חוקי של פרשרה סטיאבטי. ויאסה נולד וגדל באי ליד העיירה קאלפי במדינת אוטר פראדש. סטיאבטי הביאה לעולם עוד שני בנים. הבכור שבהם, צ'יטרנגאדה, נהרג בקרב, והצעיר ביותר, ויצ'יטרוביריה, מת ללא ילדים. ויאסה, שחי חיים פשוטים למדיי ביער נישא בהמשך לאלמנה של אחיו למחצה. ממנה היו לו שני בנים - דירטארשטה ופאנדו, אשר ייסדו את שני השבטים שנלחמו זה בזה במהאבהארטה - משפחת פאנדווה (Pandavas) ומשפחת קורבה (Kauravas).

החג "גורו פורנימה", אשר מכונה גם "ויאסה פרונימה", מוקדש לוויאסה. החג נחגג ביום בו לפי המסורת חל יום ההולדת של ויאסה.

מכתש בכוכב חמה קרוי על שמו של ויאסה.

==קישורים חיצוניים==

* 

קטגוריה:הודו: דת ופילוסופיה
גריגורי וויטינסקי

גריגורי נאומוביץ' וויטינסקי (ברוסית: Григорий Наумович Войтинский; יליד 1893, זרקין – 1953) היה בולשביק חבר הקומינטרן. הוא נשלח לסין ב-1920 כיועץ בכיר ליצירת קשר עם הקומוניסטים הסינים הבולטים כגון צ'ן דודיו, זמן קצר לפני כינונה של המפלגה הקומוניסטית של סין. תהליך הקמתה של המפלגה הקומוניסטית מיוחס בעיקר לעבודתו, אף על פי שהבאים אחריו השפיעו יותר על הקו הרשמי של המפלגה עצמה, כגון השיוך לקוומינטנג.

הוא נולד ב־17 באפריל 1893 בנוול למשפחה יהודית רוסית. ב־1918 הצטרף למפלגה הבולשביקית. הוא נטל חלק פעיל בחזית המזרח הרחוק במלחמת האזרחים הרוסית.

== עבודה בסין ==
ב-1920 הקימה ברית המועצות את לשכת המזרח הרחוק בסיביר, סניף של האינטרנציונל הקומוניסטי השלישי, או הקומינטרן. הוא היה אחראי באופן ישיר על ניהול הקמה של המפלגה הקומוניסטית בסין ובמדינות אחרות במזרח הרחוק. זמן קצר לאחר הקמתה הגיע סגן מנהל הלשכה וויטינסקי לבייג'ינג ופנה לפעיל הקומוניסטי הסיני לי דז'או. לי סידר לוויטינסקי פגישה עם מנהיג קומוניסטי אחר, צ'ן דושיו, בשאנגחאי. באוגוסט 1920 החלו וויטינסקי, צ'ן דושיו, לי דז'או ואחרים להקים את סניף הקומינטרן בסין.

העיתון "שאנגחאי כרוניקל" נוסד בשנת 1919 בשאנגחאי על ידי רוסים עם נטיות סוציאליסטיות, וקיבל סיוע כספי ממשלת רוסיה הסובייטית בראשית 1920. באביב 1920 הגיעו וויטינסקי ועמיתיו לסין במטרה להקים המפלגה הקומוניסטית בסין. הם לא רק הגיעו לסין במסווה של עורכים ועיתונאים עבור העיתון, אלא גם הקימו את המזכירות של הקומינטרן במזרח אסיה במשרד העיתון. מכאן ואילך הפך העיתון לכלי תעמולה למזכירות מזרח אסיה ולכיסוי לפעילות הבולשביקית בסין. מאחר שעובדי העיתון סייעו לסובייטים הרוסים ולקומינטרן, שהוצבו שם בחסות העיתון, כדי להקים ארגון קומוניסטי בסין, העיתון כולו מילא תפקיד מיוחד בתנועה הקומוניסטית המוקדמת בסין. אף על פי שהעיתון הפסיק להתפרסם בסוף 1922, משום שהסיוע הרוסי הגיע לסיומו, אנשי צוות רבים המשיכו לעבוד למען הבולשביזם.

== קריירה מאוחרת יותר ==
הוא עבד כנציג של הקומינטרן עד 1926. אחר כך עבד בממשלה הסיבירית באירקוטסק עד 1929, כשעבר למוסקבה, עבד במוסדות מזרחיים שונים. בשנת 1934 הוא הפך לפרופסור באוניברסיטת מוסקבה.

הוא נחשב לאחד ממקימי הסינולוגיה הסובייטית. הוא כתב כמה ספרים על הפוליטיקה הסינית.

הוא נפטר בשנת 1953 במהלך ניתוח כושל.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קומוניסטים
קטגוריה:ילידי 1893
קטגוריה:סובייטים שנפטרו ב-1953
על גלגלים

על גלגלים היא תוכנית טלוויזיה ששודרה בשנים 1987 - 1994 בערוץ הראשון של רשות השידור ועסקה בנושאי רכב.מעבר לפינתו המשעשעת של ג’ו קריידן היו בתוכנית מבחני דרכים מקצועיים של מכוניות ואופנועים שהגיש רם לנדס, באותן שנים אלוף ישראל במרוצי ראלי-קרוס. בתוכנית אחת נבחן אופנוע ספורט והמגיש רם לנדס השכיב בפניות את הרכב כשהברך שלו נוגעת באספלט. למחרת התקשר שר החינוך, בורג, שהחזיק גם בתיק רשות השידור, ואיים לסגור את הברז לרשות אם השחתת הנוער הזאת לא תיפסק במיידית. ולמרות זאת מבחני הדרך המצולמים המשיכו. זאת הייתה הפעם הראשונה שדברים מסוג זה שודרו בטלוויזיה בישראל

==רקע==
התוכנית עלתה לשידור בדצמבר 1987. תחילה נקראה התוכנית "גלגלים", ובהמשך שונה שמה ל"על גלגלים". מגיש התוכנית היה דניאל פאר. "על גלגלים" שודרה מאולפן שעוצב כמוסך, ועסקה בענייני תחזוקת כלי רכב ונהיגה נכונה.

בתוכנית נערכו ראיונות עם מומחים מתחום הרכב ושודרו כתבות חוץ. במהלך שנותיה של התוכנית הגיש ג'ו קריידן פינת עצות לנהגים.

בסיום התוכנית נהג המגיש דניאל פאר לומר "שימרו מרחק, שנוכל להפגש".

==הערות שוליים==

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-1980
קטגוריה:הערוץ הראשון: תוכניות וסדרות
קטגוריה:ישראל: תחבורה
הבנק המרכזי של אסוואטיני

הבנק הלאומי של אסוואטיני (בסוואזית: Umntsholi Wemaswati; באנגלית: Central Bank of Eswatini) הוא הבנק המרכזי של אסוואטיני שנוסד ב-22 במרץ 1974. נגיד הבנק הנוכחי הוא פיל מניסי. הבנק נמצא ליד שגרירות הרפובליקה העממית של סין באסוואטיני.

== קישורים חיצוניים ==
* 

<div class="mw-content-ltr">
* [http://www.centralbank.org.sz/about/annual/Annual_Economic_Review_2017-18.pdf Annual Economic Review Report 2017-2018]
</div>

== הערות שוליים ==

אסוואטיני
קטגוריה:אסוואטיני: כלכלה
קטגוריה:מבבנה
קטגוריה:אסוואטיני: מבנים
באטה בוריסוב (כדורגל חופים)

מועדון הכדורגל חופים בַּאטֶה בוריסוב (בבלארוסית: Пляжный Футбольный клуб БАТЭ) היה מועדון כדורגל חופים בלארוסי שנחשב לאחד המועדונים המוצלחים ביותר בבלארוס. המועדון זכה בשבע אליפויות.

הישג השיא של המועדון במפעלים האירופיים הוא העפלה לשמינית גמר גביע האלופות בכדורגל חופים בעונת 2014.

==תארים==
;אליפות בלארוס
* זכייה: 2011, 2012, 2013, 2014, 2015, 2016, 2017
;גביע בלארוס
* זכייה: 2011, 2012, 2013, 2014, 2015
;הסופרקאפ הבלארוסי
* זכייה: 2014, 2015
==קישורים חיצוניים==
* [http://www.beachsoccer.by/beach-football-belarus/komandy/team/4-bate באטה בוריסוב] באתר ההתאחדות לכדורגל חופים של בלארוס

חופים, כדורגל
קטגוריה:קבוצות כדורגל חופים בלארוסיות
מריה, נסיכת רומניה

מריה, נסיכת רומניה (נולדה ב-13 ביולי 1964) היא נסיכה רומנייה, בתם של של מיכאי הראשון, מלך רומניה ואנה, מלכת רומניה. 

==ביוגרפיה==
מריה נולדה בקופנהגן כצעירה מחמש בנותיהם של מיכאי הראשון, מלך רומניה ואנה, מלכת רומניה. במהלך לידתה אביה היה בנסיעת עסקים בניו יורק והוא התבשר בטלפון על כך שנולדה לו בת.

היא התחנכה בשווייץ ותקופה מסוימת בבגרותה התגוררה במספר מקומות בארצות הברית, בין היתר בניו יורק וניו מקסיקו.

היא למדה טיפול בילדים בארצות הברית ועבדה בתחום, לאחר מכן עבדה ביחסי ציבור במספר חברות פרטיות בניו יורק.

במהלך המהפכה הרומנית בשנת 1989 היא עזרה לקורבנות של האירוע ועסקה בשיקומם.

ב-1995 נישאה לבן אצולה פולני, עקב נישואיה לקתולי היא איבדה את מקומה בסדר הירושה לכתר הבריטי, ב-2003 היא התגרשה.

היא שימשה כפטרונית של מספר ארגונים, ביניהם של הקונגרס הרומני לרינולוגיה וקרן לילדים בעלי קשיים.

==אילן יוחסין==

==קישורים חיצוניים==

<div class="mw-content-ltr">
* 
</div>

== הערות שוליים ==

קטגוריה:נסיכות רומניות
קטגוריה:רומניות שנולדו ב-1964
קטגוריה:רומנים שנולדו ב-1964
רמת הרברט

רמת הרברט (באנגלית: Herbert Plateau) הוא חלק מן הרמה המרכזית של ארץ גרהאם שבאנטארקטיקה.

הרמה מצויה בין קרחון בלריו, לבין קרחון דריגאלסקי.

הרמה גובלת ברמת פוסטר שמדרום לה, וברמת דטרויט שמצפון לה.

גובהה של הרמה הוא 1,841 מטרים מעל פני הים.

== היסטוריה ==
=== גילוי הרמה ===

הרמה צולמה מן האוויר לראשונה על ידי הסקר האווירי של שטחי חסות איי פוקלנד, שנערך בעונת המחקר 1957–1956; הרמה מופתה בהתבסס על תצלומים אלה על ידי סקר שטחי חסות איי פוקלנד.

=== מקור השם ===

שמה של הרמה ניתן לה על ידי הוועדה המייעצת לשמות אנטארקטיים של בריטניה בשנת 1960.

הרמה נקראת על שמו של סר וולטר וו. הרברט ( Walter W. Herbert), שהיה סוקר של סקר שטחי חסות איי פוקלנד, בתחנת מפרץ התקווה בשנים 1956 ו- 1957.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=mLHtBgAAQBAJ&pg=PT26&lpg=PT26&dq=%22Herbert+Plateau%22&source=bl&ots=8ICoXMu5Vi&sig=ACfU3U0ZzuVzlOT7LnLBcQMIjYDcSrTbCw&hl=en&sa=X&ved=2ahUKEwiDsdHE5fDhAhUCaFAKHWJjBNkQ6AEwDXoECAYQAQ#v=onepage&q=%22Herbert%20Plateau%22&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:6673 רמת הרברט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6279&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת הרברט] באתר הגאזט האנטארקטי המשווה SCAR של ממשלת אוסטרליה
* [https://geografiainfo.es/nombres_geograficos/antname.php?uni=6673&fid=antgeo_111 תצלום לוויין של אזור רמת הרברט]
* [https://mapcarta.com/25615312 מפת אזור רמת הרברט]

== הערות שוליים ==

הרברט
הרברט
הרברט
הרברט
Wonderland (שיר של טיילור סוויפט)

Wonderland (בעברית: ארץ הפלאות) הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-17 בפברואר 2015, על ידי חברת התקליטים ביג משין רקורדס, כסינגל השיווקי השלישי מתוך האלבום.

אף על פי שלא יצא כסינגל, הצליח השיר להגיע למקום ה-51 במצעד הבילבורד הוט 100.

== רקע וכתיבה ==
השיר נכתב על ידי טיילור סוויפט, מקס מרטין ושלבאק והופק על ידי מרטין ושלבאק גם כן. בשיר יש אזכור להרפתקאות אליס בארץ הפלאות, של לואיס קרול. את השיר ביצעה סוויפט במופע שנכלל בסיבוב ההופעות החמישי שלה, "Taylor Swift's Reputation Stadium Tour".

בנוסף לכך, בסמוך לצאתו של האלבום, הועלה השיר לרשת הזרמת המדיה ספוטיפיי. בספוטיפיי צבר השיר למעלה מ-23 מיליון השמעות.<ref></ref>

== ביקורת ==
כלפי השיר הופנו ביקורות חיוביות, תוך רולינג סטון הוא דורג במקום ה-92 ברשימת "כל 206 השירים של טיילור סוויפט, לפי דירוג".<ref name=":0"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|92
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|76
|<ref></ref>
|-
|NME
|השירים הטובים ביותר של טיילור סוויפט, לפי דירוג
|114
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|110
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Wonderland" בוצע באצטדיון NRG ביוסטון, טקסס, ב-21 באפריל 2023.<ref></ref>

== מיקומי שיא ==

== היסטוריית יציאות ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|17 בפברואר 2015
|הורדה דיגיטלית
|ביג משין
|style="text-align:center;"|
|}

== Wonderland (Taylor's Version) ==
=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירים על מקומות
נאה מקרי

נאה מקרי ("מקרי החדשה", ביוונית: Νέα Μάκρη) היא עיר במחוז אטיקה שביוון. נאה מקרי ממוקמת על חוף מפרץ פֶטָלִי , של הים האגאי, בחלק המזרחי של חצי האי אטיקה כ-7.7 ק"מ צפונית לנמל רפינה, 8 ק"מ מדרום מרתון וכ-25 ק"מ ממרכז בירת יוון, אתונה. נאה מקרי היא אחת מארבע יחידות מוניציפליות שאוחדו בשנת 2011 ליצירת הרשות המקומית, מרתון, יחד עם העיירות גראמטיקו, ורנווס והעיר מרתון.

==היסטוריה==
האזור היה ידוע פעם בשם פלסטי, אך בעקבות מלחמת יוון–טורקיה, ולאחר מכן חילופי האוכלוסייה בעקבות הסכם לוזאן היוונים ילידי פטהייה הטורקית, שנקראה בעבר מקרי, שהתיישבו מחדש ביוון ב-1923 שינו את שמה לנאה מקרי (מקרי החדשה).

==אתרים עיקריים==
===המקדש של האלים המצריים===
פירמידה קטנה מאבן גיר, מוקפת בשרידי קיר בגודל 64 על 60 מטר עם פילונים בכל אחת מרוחות השמים אשר מגולפים בכל אחד מהם זוג פסלים של איזיס ואוסיריס. פסלי שיש אלו, אשר נשמרו במידה רבה הועברו למוזיאון במרתון והוחלפו בהעתקים שלהם באתר המקדש.
לאחר שאלכסנדר הגדול כבש את מצרים במאה הרביעית לפני הספירה, פולחן לאלים המצריים הגיע ליוון ושגשג בו עד סוף התקופה הפגנית בסוף המאה ה-4 לספירה.
ביוני 2018 נפלו ההעתקים של הפסלים קורבן לונדליזם וחלקם ניזוקו בחומרה

===המנזר של הקדוש אפרים ===
ב-3 בינואר 1950, בעקבות עבודות ניקיון וחפירות באחד המנזרים העתיקים באזור אתונה מהמאה ה-10 התגלו שרידים של נזיר שזוהה על פי לבושו. נזירה שהשתתפה בגילוי סיפרה שהנזיר הופיע בחלומה וסיפר לה ששמו אפרים . מאמינים שהובא אל מותו לאחר עינויים רבים, לאחר שכל הנזירים האחרים במקום נרצחו על ידי הטורקים ב-1424 והטורקים חזרו למנזר ותפסו אותו קובר את הנזירים. לאחר העינויים הקשים ב-5 במאי 1426 קשרו הטורקים את הנזיר אפרים הפוך לעץ התות כשראשו למטה. הם מסמרו את רגליו ואת ראשו לעץ והציתו את הגופה. מאז הגילוי הפך המנזר בנאה מקרי למרכז ההערצה של הקדוש ועבודת הנסים שלו ולמקום עלייה לרגל של אלפי מבקרים מאטיקה ויוון כולה, בעיקר אנשים הבאים להתפלל לריפוי מחלות. עץ התות, שמאמינים כי הוא העץ עליו נתלה הקדוש מוצג בתוך המנזר שהוקם מחדש. שני ימים נחגגים לכבודו, 3 בינואר, יום השנה לגילוי גופו ו-5 במאי, יום השנה למות הקדושים שלו.

==כיום==
נאה מקרי היא אתר תיירות ידוע בזכות קו החוף שלה. ההתפתחות הכלכלית והתיירותית של נאה מקרי הייתה מהירה במאה ה-21. אוכלוסייתה הקבועה מונה כמעט 14 אלף תושבים אך בתקופת הקיץ היא בסביבות 55,000–60,000 תושבים, ויש לה אלפי נופשים קבועים שיש להם בית נופש קבוע בעיר.

==גלריה==
<gallery packed>
קובץ:Νεα_Μακρη.jpg|
קובץ:AgiaMarinaNeaMakri.jpg|
קובץ:NavalClubNeaMakri.jpg|
קובץ:Sanctuary of the Egyptian Gods - panoramio.jpg|המקדש של האלים המצריים
קובץ:Sanctuary of the Egyptian Gods - panoramio (1).jpg|המקדש של האלים המצריים
</gallery>

==קישורים חיצוניים==

* 

==הערות שוליים==

קטגוריה:יוון: ערי חוף
קטגוריה:יוון: ערים
נאקון ראטצ'אסימה

נאקון ראטצ'אסימה (בתאית: นครราชสีมา) היא עיר בתאילנד. העיר ידועה גם בשם קוראט (בתאית: โคราช). העיר שוכנת כ-260 ק"מ מבנגקוק, בירת תאילנד.

== אקלים ==
הטמפרטורה הממוצעת היא 26 מעלות צלזיוס. החודש הכי חם הוא מרץ (30 מעלות צלזיוס). החודש הכי קר הוא דצמבר (23 מעלות צלזיוס). כמות המשקעים הממוצעת היא 1,517 מילימטרים בשנה. חודש ספטמבר הוא החודש שיש בו הכי הרבה גשם (331 מ"מ גשם), וחודש דצמבר הוא החודש שיש בו הכי פחות גשם (4 מ"מ גשם).

== תנועה ותחבורה ==
העיר שוכנת ליד הכבישים 2 ו-24.

==אירוע הירי==
ב-8 ו-9 בפברואר 2020 אירע בעיר אירוע ירי המוני ובו נהרגו לפחות 29 בני אדם ונפצעו לפחות 58 נוספים מירי שביצע חייל מהצבא המלכותי של תאילנד.<ref name="BBC"></ref> האירוע היה אירוע הירי ההמוני הקטלני ביותר בתולדות המדינה<ref></ref>.

== לקריאה נוספת ==
<div class="mw-content-ltr">
* 
</div>

== קישורים חיצוניים ==

* 
* 
* 
<div class="mw-content-ltr">
* What's On Korat ([https://web.archive.org/web/20190910132544/http://www.whatsonkorat.com/ www.whatsonkorat.com]) is an online English guide to Korat / Nakhon Ratchasima with an up to date Facebook page
* 
</div>

== הערות שוליים ==

*
קטגוריה:תאילנד: ערים
קטגוריה:יישובים שהוקמו ב-1656
עיוות גולגולתי מלאכותי

השיטות ששימשו את בני המאיה לעיצוב הגולגולת של הילד
עיוות גולגולתי מלאכותי היה מנהג עתיק שבמסגרתו נעשה סוג של שינוי הגוף בו הגולגולת של האדם מעוותת בכוונה. הליך עיוות צמיחה הגולגולת הנורמלי מבוצע על ידי הפעלת כוח לאורך זמן ממושך על הגולגולת של התינוק. כתוצאה מכך הגולגולת משוטחת, מוארכת (מופק על ידי חבישת שני לוחות עץ בצדי הראש), מעוגלת (מופק על ידי קשירת בד סביב הראש) או מתעצבת לצורת חרוט. לרוב ההליך מבוצע בערך כחודש לאחר הלידה ונמשך כחצי שנה.

המנהג של עיוות הגולגולת היה נהוג בתרבויות קדומות שונות - באפריקה בקרב הקבוצה האתנית "מנגבטוס" (שנמצאת באזור בו נמצאת כיום הרפובליקה הדמוקרטית של קונגו), באסיה בקרב ההונים, באמריקה בין בני המאיה והאינקה ובקרב תושבי חצי האי פאראקס (פרו).

גולגולות האדם הנבון מהאלף ה-9 לפנה"ס (התרבות הפרוטו-נאוליתית) שהתגלו במערת שאנידאר בעיראק הן הממצא הארכאולוגי העתיק ביותר שנמצא עם עיוות גולגולתי מלאכותי.
==קישורים חיצוניים==

קטגוריה:מסורות
קטגוריה:שינוי הגוף
מופקרות

מופקרות היא הנוהג של קיום יחסי מין לעיתים קרובות עם שותפים מזדמנים שונים. ההגדרה של התנהגות מופקרת משתנה מאוד מתרבות לתרבות, ובין קבוצות שונות בתוך אותה התרבות. למונח יש משמעויות שליליות בעיקר בחברות בהן האידיאל החברתי לפעילות מינית הוא יחסים מונוגמיים הממוסדים בנישואים. דוגמה שכיחה של התנהגות שנחשבת בתרבויות מסוימות כמופקרות היא סטוץ. הגישה המסורתית של המוסר הכפול שופטת נשים יותר לחומרה מאשר גברים על הפקרות מינית. מופקרות מינית היא התנהגות שכיחה גם אצל בעלי חיים

התנהגות זו מחייבת יישום קפדני יותר בנקיטת אמצעי בטיחות לצורך הגנה מפני היריון או מפני מחלות מין המועברות במגע מיני, כגון עגבת, זיבה וכלמידיה.

במקרים מסוימים התנהגות מופקרת נגרמת כתוצאה ממאניה דֶפרסיה, או כתוצאה מאלכוהול או התמכרות לסמים או התמכרות למין. אך בדרך כלל התנהגות מינית מופקרת אינה נגרמת מסיבות הללו אלא מבחירה אישית.

== ראו גם ==
* אוריינטציה סוציוסקסואלית
* מונוגמיה
* פוליאמוריה
* אורגיה

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מיניות
שיין לג

שיין לג (באנגלית: Shane Legg; נולד ב-נובמבר 1973) הוא חוקר ניוזילנדי מתחום למידת מכונה, אחד ממיסדי חברת DeepMind שנרכשה על ידי גוגל ב-2014.

==ראשית חייו==
שיין לנג נולד וגדל בניו זילנד, בעיר רוטורואה, באי הצפוני, שם גם סיים את לימודי התיכון.
שיין השלים גם את לימודי התואר הראשון בניו זילנד, באוניברסיטת וויקאטו . את התואר השני, שיין השלים באוניברסיטת אוקלנד ואת הדוקטורט באוניברסיטת דה סוויזרה בשווייץ ב-2008. ונושא התזה היה: "מכונות סופר אינטליגנטיות". שיין זכה בפרס בסך של $10,000 מהמכון הקנדי לסינגולריות, בתחום בינה מלאכותית.

==קריירה==

תחומי ההתעניינות של שיין לנג הם בינה מלאכותית בתאוריה ובמעש. שיין מתעניין במיוחד בשיטות למדידת אינטליגנציה של מכונות , למידת חיזוק ובאופן כללי, בתאוריה של הלמידה. שיין עסק ועוסק בנושאים אלה הן במסגרות אקדמיות והן בתעשייה.

==עבודתו במסגרת חברת Deep Mind==
ב 2010, שיין, ביחד עם דמיס הסביס ומוסטפא סולימאן ייסדו במשותף את חברת DeepMind. חזונה של החברה הוא "לפתור את אתגר הבינה המלאכותית", על ידי מציאת "פתרון" ל"בינה מלאכותית חזקה" בהתבסס על פיתוח יכולת לנצח במשחקי מחשב.

==קישורים חיצוניים==

*[https://www.youtube.com/watch?v=kMUdrUP-QCs סרטון TED - ראיון עם שיין לנג. ]

==הערות שוליים==

קטגוריה:חוקרי בינה מלאכותית
קטגוריה:ילידי 1973
דודן

דודן (או בן דוד/ה) ודודנית (או בת דוד/ה) (באנגלית: Cousin) הוא מונח אשר יכול להתייחס לשתי משמעויות - בדרך כלל נעשה בו שימוש לתיאור בני דודים מדרגה ראשונה במשפחה בזיקה לאדם שיש לו סבא, סבתא, סבא רבא או סבתא רבתא במשותף איתם, והמשמעות השנייה, אשר נפוצה עיקר בתחום הגנאלוגיה, היא תיאור קרבה משפחתית בין אנשים בני אותו דור או דורות שונים שאין ביניהם קרבה משפחתית מדרגה ראשונה או שנייה (ראו טבלה בהמשך להבהרה).

הגדרות המונח במשמעותו הבסיסית:
* "דודנים מדרגה ראשונה" – בני משפחה שאינם אחים, ויש להם סבא או סבתא משותפים.
* "דודנים מדרגה שנייה" – בני משפחה שאינם אחים או דודנים מדרגה ראשונה, ויש להם סבא רבא או סבתא רבתא משותפים.
וכך הלאה.

הגדרות המונח במשמעותו המורחבת:
"דודן / דודנית מדרגה ראשונה מוזח פעם אחת" (באנגלית: A first cousin once removed) מתייחס לאחד משני מצבים:
# בן או בת של דודן או דודנית מדרגה ראשונה.
# דודן או דודנית מדרגה ראשונה של האם או האב.

"דודן / דודנית מדרגה שנייה מוזח פעם אחת" (באנגלית: A second cousin once removed) מתייחס לאחד משני מצבים:
# בן או בת של דודן או דודנית מדרגה שנייה.
# דודן או דודנית מדרגה שנייה של האם או האב.

כפי שניתן לראות מההגדרות, כל המונחים מתארים קרבת משפחה הדדית בין דודנים מאותו סוג.

לעיתים קרובות נהוג לומר "קרובי משפחה" במקום לציין את הקרבה המשפחתית המדויקת לדודנים במובן הרחב.

== דוגמאות לדודנים בעץ משפחה ==

<small>* הערה - הדודנים מסומנים בוורוד</small>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:משפחה
קטגוריה:גנאלוגיה
רעיה (משפחה)

רַעֲיָה היא השותפה הנשית בנישואים. חובותיה, זכויותיה וסמכותה של הרעיה ביחס לבן-זוגה הבעל, או לבת-זוגה בנישואים חד-מיניים, משתנים בהתאם לתרבות ולחוק.

במערכות יחסים מונוגמיות, הרעיה יכולה להיות נשואה לגבר אחד בלבד בכל עת, והבעל יכול להיות נשוי לאישה אחת בלבד בכל עת. לעומת זאת, במערכות יחסים ביגמיות ופוליגמיות (פוליאנדריות ופוליגניות) ניתן שלרעיה ו/או לבעל יהיו שני בני זוג, שתי בנות זוג או יותר בכל עת.

מסורתית, ברוב התרבויות, הרעיה אינה נחשבת כראש משק הבית ואינה אחראית על פרנסת בני הבית. 
גם לאחר סיום הקשר, אם על ידי פטירת הרעיה או גירושים, בתרבויות רבות, בן זוגה לשעבר מוגדר כאלמנהּ או כגרושהּ והיא כגרושתו, עם משמעויות שונות – חוקיות ותרבותיות.

בעת העתיקה, לבעל הייתה סמכות רבה על אשתו ועל צאצאיו, ובמידה רבה נחשבו לרכושו.

==בחוקי מדינת ישראל==
בישראל קבעה פקודת מס הכנסה שרק הבעל יְיצג את המשפחה מול פקיד השומה (בלשון סעיף 65 לפקודה: "הכנסתה של אשה נשואה החיה עם אישהּ יראו, לעניין הפקודה, כהכנסתו של האיש והיא תחויב על שם האיש ולא על שמה ולא על שם הנאמן שלה"). מצב זה תוקן בשנת 1992, ונקבע שבני הזוג רשאים לבחור, לפי כללים מסוימים, מי מבין שניהם יְיצג את המשפחה. 

חוק הביטוח הלאומי פוטר רעיה שהיא עקרת בית מתשלום דמי ביטוח לאומי ודמי ביטוח בריאות. חוק זה רואה גם ידועה בציבור כרעיה. 

 לחוק עבודת נשים מקנה לרעיה שהיא שכירה זכות לקיצור יום עבודתה בשעה, כאשר בן זוגה משרת במילואים.

== ראו גם ==
* בעל (משפחה)

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משפחה
קטגוריה:מונחים לנשים
נישואים מאורגנים

"נישואים בלתי שוויוניים", ציור מהמאה ה-19 מאת האמן הרוסי [[וסילי פוקירב. הוא מתאר שידוך שבו נערה צעירה נאלצת להינשא בניגוד לרצונה.]]
נישואים מאורגנים הם נישואים שבהם הכלה והחתן נבחרים על ידי אנשים אחרים מאשר בני הזוג עצמם - לרוב על ידי בני משפחה כגון ההורים. בתרבויות מסוימות נעשה שימוש בשדכן מקצועי על מנת למצוא את החתן/כלה עבור האדם שנכנס/ת לנישואים מאורגנים.

הנוהג של נישואים מאורגנים היה נפוץ לאורך ההיסטוריה בקרב משפחות אצילות, ובמיוחד בבתי מלוכה, כדרך לשלב את ההון של שתי המשפחות (או הממלכות) השונות אליהם השתייכו בני הזוג.

נישואים מאורגנים היו בעבר בולטים בתרבויות רבות. הנוהג נשאר נפוץ באזורים רבים, בעיקר בדרום אסיה, אם כי בחלקים רבים אחרים של העולם הנוהג הפך נדיר במיוחד במהלך המאה ה-19 והמאה ה-20. נישואים מאורגנים היו נפוצים במיוחד בסין עד המאה ה-19. נישואים מאורגנים קיימים כיום עדיין בהודו (נכון לשנת 2019).

בתרבויות המסורתיות בהן הגירושים נדירים נישואים מאורגנים לעיתים רבות עובדים יפה, משום שבדרך כלל גם הבעל וגם האישה עושים מאמץ שהנישואים יהיו הצלחה במקום להיפרד בעקבות סכסוכים קלים.

== ראו גם ==
* נישואים בכפייה

==קישורים חיצוניים==

* 

קטגוריה:נישואים
WWE The Shield's Final Chapter

{| class="wikitable" align="left"
|-
! colspan="3" align="center" | The Shield's Final Chapter
|-
! colspan="3" align="center" <small>הפוסטר הרשמי של האירוע בכיכובם של קבוצת "המגן"</small>
|-
! colspan="3" align="center" | מידע
|-
| ארגון || colspan="2" | WWE
|-
| מותג (ים) || colspan="2" | Rawסמאקדאון205 לייב
|-
| תאריך || colspan="2" | 21 באפריל 2019
|-
| עיר || colspan="2" | מולין, אילינוי
|-
| אולם || colspan="2" | טקססלייר סנטר
|-
! colspan="3" | סדרת אירועי שלם וצפה של ה-WWE
|-
|align="center"|רסלמניה 35
|align="center"|The Shield'sFinal Chapter
|align="center"|כסף בבנק
|}
The Shield's Final Chapter היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw, סמאקדאון ו-205 לייב) ונערך ב-21 באפריל 2019, באולם טקססלייר סנטר שבמולין שבאילינוי. אירוע זה סימל את הקרב האחרון של קבוצת "המגן" ביחד (דין אמברוז, רומן ריינס וסת' רולינס) כקבוצה, בנוסף לקרב האחרון של אמברוז ב-WWE.

==עלילות==

האירוע כלל שבעה קרבות שנבעו מעלילות מתוסרטות מהתוכניות השבועיות: Raw, סמאקדאון ו-205 לייב.

ב-29 בינואר 2019, ארגון ה-WWE דיווח שדין אמברוז החליט שלא לחדש את החוזה שלו בחברה, וחוזיהו יפוג בחודש אפריל. חודש לאחר מכן, רומן ריינס, שנעדר מהארגון עקב התמודדות עם מחלת הלוקמיה, חזר וביחד עם סת' רולינס ואמברוז התאחדו והתחרו בקרב שלושה נגד שלושה באירוע פאסטליין, שבו ניצחו את ברון קורבין, בובי לאשלי ודרו מקינטייר. למרות שקרב זה הוגדר כקרב האחרון של קבוצת "המגן" ביחד, קרב נוסף בכיכובם נקבע לאירוע The Shield's Final Chapter (בעברית: הפרק האחרון של "המגן"), והוא הוגדר גם כקרב האחרון של קבוצת "המגן" ביחד וגם כקרב האחרון של אמברוז ב-WWE.

==תוצאות==

{| class="wikitable"
|-
! מס' !! תוצאות !! התניות !! זמן
|-
| <sup>D</sup>1 || קורט הוקינס וזאק ריידר (א) ניצחו את הריבייבל (דאש ויילדר וסקוט דוסון) ואליסטר בלאק וריקושט || קרב זוגות משולש על אליפות הזוגות של Raw || לא ידוע
|-
| <sup>D</sup>2 || טוני ניס (א) ניצח את באדי מרפי || קרב יחידים על אליפות ה-WWE במשקל קל || לא ידוע
|-
| <sup>D</sup>3 || לוצ'ה האוס פארטי (גראן מטאליק, קאליסטו ולינסה דוראדו) נגד ג'ינדר מהאל והאחים סינג (סוניל סינג וסמיר סינג) הסתיים ללא הכרעה || קרב שלושה נגד שלושה || לא ידוע
|-
| <sup>D</sup>4 || אלכסה בליס ולייסי אוואנס ניצחו את דנה ברוק וניקי קרוס || קרב זוגות || לא ידוע
|-
| 5 || פין באלור ניצח את אליאס || קרב יחידים || 06:35
|-
| 6 || ביילי ואמבר מון ניצחו את ה-Riott Squad (רובי ריוט ושרה לוגאן) (עם ליב מורגן) || קרב זוגות || 07:15
|-
| 7 || "המגן" (דין אמברוז, רומן ריינס וסת' רולינס) ניצחו את ברון קורבין, בובי לאשלי ודרו מקינטייר || קרב שלושה נגד שלושה || 14:25
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופיםD - מציין שהקרב היה קרב חושך (קרב שלא שודר בטלוויזיה)
|}

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אירועי שלם וצפה של ה-WWE בשנת 2019
מערכת יחסים של זוג מאותו המין

מערכת יחסים של זוג מאותו המין היא מערכת יחסים זוגית רומנטית או מינית בין בני/בנות זוג מאותו המין. המונח נישואים של זוגות מאותו המין מתייחס למקרים בהם ישנה הכרה ממוסדת ביחסים מסוג זה.

ניתן להשתמש במונח "מערכת יחסים חד-מינית" גם כאשר הנטייה המינית של המשתתפים במערכת היחסים אינה זהה, ולכן, משום שאנשים ביסקסואלים או הומוסקסואלים יכולים גם כן לקחת חלק במערכת יחסים חד-מינית, מערכת יחסים חד-מינית לא בהכרח תהיה "מערכת יחסים בין בני זוג הומוסקסואליים" או "מערכת יחסים בין לסביות".

לדתות השונות יש השקפות שונות על אהבה ויחסי מין בין אנשים מאותו המין. חלק גדול מהדתות האברהמיות מתייחסות ליחסי מין מחוץ לנישואים הטרוסקסואלים, כולל יחסי מין בין בני אותו המין, באופן שלילי, אם כי ישנם תמיד אנשים בכל קבוצה דתית שאינם בהכרח מסכימים עם העמדה/גישה המסורתית כלפי מערכות יחסים חד-מיניות. יש הסוברים שלמערכת יחסים הטרוסקסואלים יש יתרונות אובייקטיביים על פני מערכת יחסים של זוג מאותו המין.

בתנאים דומים לאלה החלים על מערכת יחסים הטרוסקסואלית, גם בני זוג במערכת יחסים של זוג מאותו המין עשויים להיות מוכרים כידועים בציבור.

== ראו גם ==
* נישואים של זוגות מאותו המין

==קישורים חיצוניים==

* 

==הערות שוליים==

קטגוריה:זוגיות
קטגוריה:להט"ב